CELEX: 32013R0191
Language: da
Date: 2013-03-05 00:00:00
Title: Kommissionens gennemførelsesforordning (EU) nr. 191/2013 af 5. marts 2013 om ændring af forordning (EF) nr. 798/2008, (EF) nr. 119/2009, og (EU) nr. 206/2010 og beslutning 2000/572/EF vedrørende dyrevelfærdserklæringer i standardveterinærcertifikaterne  EØS-relevant tekst

6.3.2013   
            
            
               DA
            
            
               Den Europæiske Unions Tidende
            
            
               L 62/22
            
         KOMMISSIONENS GENNEMFØRELSESFORORDNING (EU) Nr. 191/2013
   af 5. marts 2013
   om ændring af forordning (EF) nr. 798/2008, (EF) nr. 119/2009, og (EU) nr. 206/2010 og beslutning 2000/572/EF vedrørende dyrevelfærdserklæringer i standardveterinærcertifikaterne
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 9, stk. 4, litra b), og
   ud fra følgende betragtninger:
   
               (1)
            
            
               Ved Kommissionens forordning (EF) nr. 798/2008 (2) blev der fastlagt en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Unionen, og krav vedrørende udstedelse af veterinærcertifikat.
            
         
               (2)
            
            
               Ved Kommissionens forordning (EF) nr. 119/2009 (3) blev der fastlagt en liste over tredjelande og dele af tredjelande med henblik på import til eller transit gennem Unionen af kød af vildtlevende dyr af hareordenen, af visse vildtlevende landpattedyr og af opdrættede kaniner og krav vedrørende udstedelse af veterinærcertifikater.
            
         
               (3)
            
            
               Ved Kommissionens forordning (EU) nr. 206/2010 (4) blev der fastsat krav vedrørende udstedelse af veterinærcertifikater ved indførsel til Unionen af visse sendinger af levende dyr eller fersk kød. Ved forordningen blev der fastlagt lister over tredjelande, områder eller dele af tredjelande, som opfylder bestemte kriterier, og hvorfra sendinger derfor må føres ind i Unionen, og krav vedrørende udstedelse af veterinærcertifikater med henblik på indførsel til Unionen af bestemte sendinger af fersk kød fra hovdyr som defineret i Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF (5).
            
         
               (4)
            
            
               Ved Kommissionens beslutning 2000/572/EF (6) blev der fastsat dyre- og folkesundhedsmæssige betingelser og bestemmelser om udstedelse af sundhedscertifikat ved indførsel af tilberedt kød fra tredjelande.
            
         
               (5)
            
            
               Ved Rådets forordning (EF) nr. 1099/2009 (7) blev der fastsat regler om beskyttelse af dyr på aflivningstidspunktet, som gælder fra 1. januar 2013.
            
         
               (6)
            
            
               Ved artikel 12 i forordning (EF) nr. 1099/2009 er det fastsat, at det sundhedscertifikat, der ledsager kød indført fra tredjelande, skal suppleres med en attest som dokumentation for, at krav, der mindst svarer til kravene i kapitel II og III i samme forordning, er overholdt.
            
         
               (7)
            
            
               Af klarhedshensyn bør dyrevelfærdserklæringerne i standardveterinærcertifikaterne »POU« og »RAT« i del 2 i bilag I til forordning (EF) nr. 798/2008, i standardveterinærcertifikatet »RM« i bilag II til forordning (EF) nr. 119/2009, i standardveterinærcertifikaterne »BOV«, »OVI«, »POR«, »EQU« og »SUF« i del 2 i bilag II til forordning (EU) nr. 206/2010 og standardveterinærcertifikatet »MP-PREP« i bilag II til beslutning 2000/572/EF opdateres.
            
         
               (8)
            
            
               En sådan erklæring bør også indsættes i standardveterinærcertifikatet »RUF« i del 2 i bilag II til forordning (EU) nr. 206/2010 for kun at kunne give den nødvendige attestering i de tilfælde, hvor opdrættet vildt skal slagtes eller aflives på et slagteri.
            
         
               (9)
            
            
               Der bør fastsættes en overgangsperiode for at give tredjelande mulighed for at tilpasse sig de ændrede standardveterinærcertifikater.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Ændring af forordning (EF) nr. 798/2008
   I standardveterinærcertifikaterne »POU« og »RAT« i del 2 i bilag I til forordning (EF) nr. 798/2008 affattes punkt II.3 således:
   
      »II.3.   Dyrevelfærdserklæring
      
      Undertegnede embedsdyrlæge bekræfter, at det ferske kød beskrevet i del I i dette certifikat, stammer fra dyr, der er blevet håndteret på slagteriet før og under slagte- eller aflivningstidspunktet i overensstemmelse med de relevante bestemmelser i EU-lovgivningen og opfylder krav, der mindst svarer til kravene i kapitel II og III i Rådets forordning (EF) nr. 1099/2009 (8).
   
   Artikel 2
   Ændring af forordning (EF) nr. 119/2009
   I standardveterinærcertifikatet »RM« i bilag II til forordning (EF) nr. 119/2009 affattes punkt V således:
   
      »V.   DYREVELFÆRDSERKLÆRING
      Undertegnede embedsdyrlæge bekræfter, at det ferske kød beskrevet i del I i dette certifikat stammer fra dyr, der er blevet håndteret på slagteriet før og under slagte- eller aflivningstidspunktet i overensstemmelse med de relevante bestemmelser i EU-lovgivningen og opfylder krav, der mindst svarer til kravene i kapitel II og III i Rådets forordning (EF) nr. 1099/2009 (9).
   
   Artikel 3
   Ændringer af forordning (EU) nr. 206/2010
   Forordning (EU) nr. 206/2010 ændres som følger:
   
               1)
            
            
               I standardveterinærcertifikaterne »BOV«, »OVI«, »POR«, »EQU« og »SUF« i del 2 i bilag II affattes punkt II.3 således:
               »II.3.   Dyrevelfærdserklæring
               
               Undertegnede embedsdyrlæge bekræfter, at det ferske kød beskrevet i del I i dette certifikat stammer fra dyr, der er blevet håndteret på slagteriet før og under slagte- eller aflivningstidspunktet i overensstemmelse med de relevante bestemmelser i EU-lovgivningen og opfylder krav, der mindst svarer til kravene i kapitel II og III i Rådets forordning (EF) nr. 1099/2009 (10).
            
         
               2)
            
            
               I standardveterinærcertifikatet »RUF« i del 2 i bilag II indsættes følgende som punkt II.3 efter punkt II.2.7:
               »(1) II.3.   Dyrevelfærdserklæring
               
               Hvis det ferske kød beskrevet i del I i dette certifikat stammer fra dyr, der er blevet slagtet eller aflivet på et slagteri, bekræfter undertegnede embedsdyrlæge, at det er blevet håndteret på slagteriet før og under slagte- eller aflivningstidspunktet i overensstemmelse med de relevante bestemmelser i EU-lovgivningen og opfylder krav, der mindst svarer til kravene i kapitel II og III i Rådets forordning (EF) nr. 1099/2009 (11).
            
         Artikel 4
   Ændring af beslutning 2000/572/EF
   I standardveterinærcertifikatet »MP« i bilag II til beslutning 2000/572/EF affattes punkt II.3 således:
   
      »II.3.   Dyrevelfærdserklæring
      
      Undertegnede embedsdyrlæge bekræfter, at det tilberedte kød (1) beskrevet i del I i dette certifikat stammer fra dyr, der er blevet håndteret på slagteriet før og under slagte- eller aflivningstidspunktet i overensstemmelse med de relevante bestemmelser i EU-lovgivningen og opfylder krav, der mindst svarer til kravene i kapitel II og III i Rådets forordning (EF) nr. 1099/2009 (12).
   
   Artikel 5
   Overgangsbestemmelse
   I en overgangsperiode indtil 31. januar 2014 kan sendinger af animalske produkter, der ledsages af de relevante veterinærcertifikater udstedt senest 30. november 2013 i overensstemmelse med de standardveterinærcertifikater, der var gældende før denne forordnings ikrafttrædelse, fortsat indføres i Unionen.
   Artikel 6
   Ikrafttrædelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 226 af 23.8.2008, s. 1.
   
      (3)  EUT L 39 af 10.2.2009, s. 12.
   
      (4)  EUT L 73 af 20.3.2010, s. 1.
   
      (5)  EUT L 139 af 30.4.2004, s. 321.
   
      (6)  EFT L 240 af 23.9.2000, s. 19.
   
      (7)  EUT L 303 af 18.11.2009, s. 1.
   
      (8)  EUT L 303 af 18.11.2009, s. 1.«
   
      (9)  EUT L 303 af 18.11.2009, s. 1.«
   
      (10)  EUT L 303 af 18.11.2009, s. 1.«
   
      (11)  EUT L 303 af 18.11.2009, s. 1.«
   
      (12)  EUT L 303 af 18.11.2009 s. 1.«